 ڪراچي (ويب ڊيسڪ) ڪورونا وائرس جي خطري سبب پاڪستان سپر ليگ جا ڏهه پرڏيهي رانديگر پنهنجي وطن واپس روانا ٿي ويا. پاڪستان ڪرڪيٽ بورڊ ڪورونا وائرس جي خطري سبب پي ايس ايل فائيو ۾ شامل سمورن پرڏيهي رانديگرن کي واپس وڃڻ جي آڇ ڪئي هئي. ڪرڪيٽ بورڊ موجب پشاور زلمي جي ٽام بينٽن، ليام ڊاسن ۽ ليوس گريگري، ليام ليونگسٽن ۽ بريٿ ويٽ، ڪراچي ڪنگز جي ايلڪس هيلز، ڪوئيٽا گليڊي ايٽرز جي جيسن رائي ۽ ٽائمل ملز جڏهن ته ملتان سلطانز جي رائيلي روسو پي ايس ايل کي الوداع ڪندي وطن واپس موٽڻ جو فيصلو ڪيو. واضح رهي ته پي سي بي پي ايس ايل جي شيڊول ۾ به تبديلي ڪئي آهي ۽ ايونٽ جي پلي آف ميچن کي سيمي فائنل ۽ فائنل ۾ تبديل ڪيو ويو آهي.